Document ID: /roh_data/filtered/fineweb-2-filterrobots_roh.jsonl.gz/54462

Charitad, imparzialitad, neutralitad, independenza, voluntariadad, unitad ed universalitad: Quai èn ils 7 princips da la Crusch Cotschna e materia d’instrucziun tar il champ da giuvenils AULA.
Savida gratuita ed envista en professiuns en il sectur da sanitad
Durant in’emna survegnan radund 220 giuvnas e giuvens da l’entira Svizra in'envista cumplessiva en il mund da sanitad. Passa 100 gidantras e gidanters dal militar e da la Crusch Cotschna dattan voluntarmain enavant lur savida en connex cun tut las mesiras d’emprim agid.
Quest'instrucziun na duai betg mo far plaschair als giuvens, mabain er als far gust per ina tscherna da professiun en il sectur da sanitad.
RR actualitad 12:00